Hr. McLaughlin?
Tom Franklin er að leita að þér.
Hann segir það neyðartilvik.
Hvar?
Í þessari byggingu er hugsanlega að fæðast
pólitísk geggjun.
Tveir okkar manna eru dauðir.
Dátar. Bundnir við stóla, barðir til bana.
Fjárinn.
Þetta er ekki venjuleg hnífaárás í hliðargötu,
heldur bein árás á okkar þjóð.
Ef ég veit eitthvað, er ég viss um að Rússarnir vita það líka,
og ef svo er, þá fylgjast þeir með.
Af hverju er þeim ekki sama?
Hnignun Vestursins er eina forgangsmál þeirra,
svo ef okkur tekst vel upp
að skapa stöðugleika á okkar svæði, þá eru þeir skrefi á eftir.
Ég er búinn að ræða við Howley foringja um alvarleika stöðunnar.
Og ef við finnum ekki morðingjann?
Ó, þú finnur hann. Eða einhver.
Það er ekki eins og þetta fók sé saklaust.
Ef þú ert ekki sammála mér,
skaltu bara biðja gyðingastrákinn þarna
um annað álit.
Ó, ég gleymdi næstum.
Komdu við hjá mér á morgun fyrir hádegi, ég þarf greiða.
Fjárinn.
Veistu hverjir þetta eru?
Þeir eru úr 4. herfylki.
Við fáum nöfnin þeirra.
Báðir drepnir með mörgum höggum í höfuðið
með málmröri.
Fannstu það?
Þarna.
Þetta lítur út eins og einhvers konar aftaka.
Þvílík reiði.
Kannski var þetta rán sem fór úr böndunum.
Þetta er ekkert rán.
Líka ferskt.
Fjárinn.
Fóruð þið gegnum alla bygginguna?
Ekki enn.
Einhver býr hérna.
Þetta eru kvenföt.
Halló?
-Lögregla! Stopp! -Farið út!
Fjárinn.
Takið hana!
Hver ertu?
Okkur er sama hver þú ert eða hvað þú gerðir.
Við viljum bara vita hvað þú sást.
Við erum lögreglan.
Við viljum spyrja um það hver drap þessa menn.
Af hverju ertu kölluð Græneyg?
Mamma var vön að kalla mig það.
Hún sagðist geta séð Grunewald-skóg í þeim.
Við fórum þangað oft áður en hún dó.
Dó hún í stríðinu?
Já.
Ertu hrædd við mennina sem drápu hermennina?
Ég er ekki hrædd við neinn!
Geturðu talað ensku?
Tuttugu ósnertar sígarettur í óopnuðum pakka.
Það fást 300 fyrir þessar í Tiergarten. Gerðu það.
Enn óbrotin.
Það voru ekki menn.
Segðu það á ensku.
-Það voru ekki menn. -Hverjir voru ekki menn?
-Morðingjarnir. -Hvað voru þeir þá? Álfar?
Nei, konur.
Hefurðu séð þessar konur áður?
Myndirðu þekkja þær ef þú sæir þær aftur?
Það var dimmt.
Hvað myndirðu segja að þær væru margar? Þrjár? Fjórar?
Heyrðirðu það sem ég sagði?
Hvernig voru þær klæddar? Eitthvað sem þú manst eftir?
-Það var dimmt. -Já, já, þú sagðir það.
Þú sagðir það. Er það allt og sumt?
"Það var dimmt"?
Komdu þér burt. Hættu að sóa tíma mínum.
Þú lýgur. Þú vilt bara fá Ami-Zigaretten,
en þú gefur mér ekkert í staðinn.
Nei. Ég meina, já, en ég er ekki...
-Segðu okkur þá hvað þú sást! -Ég er að því!
Bandaríska hóra.
Ekki kalla mig þetta.
Ég heiti Max.
Við viljum hjálpa þér,
en fyrst verðurðu að hjálpa okkur.
Veistu hverjar konurnar eru?
Má ég fara ef ég segi það?
Já.
Ég held þær hafi verið frá Engelmacher.
Hver er það?
Þegar Engelmacher ákveður að hjálpa þér
tilheyrirðu honum.
Ég hef bara heyrt það.
-Hjálpar við hvað? -Ég veit það ekki.
Hann hjálpar þegar engir aðrir geta,
og ef maður endurgeldur ekki,
selur hann kjötið af þér til svínaræktenda í Brandenburg.
Má ég fara núna?
Já.
Einn af fulltrúum okkar úti, Gad, fylgir þér heim.
-Við ræðum aftur saman á morgun. -Af hverju?
Svo þú fáir meira af þessum Ami-Zigaretten .
Ute, farðu með hana til Gad.
Fyrirgefðu að ég kallaði þig hóru,
en þú þurftir ekki að slá mig.
Þú lést hana fá fylgd.
Engin kona ætti að ganga ein gegnum Kreuzberg
á þessum tíma.
Ekki með hann þarna úti.
Engelmacher. Hann er grýla Berlínar.
Hann er með her manns í vinnu,
en enginn vill tala, alla vega ekki opinberlega.
Vændi, rán, morð...
"Engelmacher"...
"Englasmiður"?
Undarlegt nafn á glæpakóngi.
Á þýsku er það orð notað um menn
sem aðstoðar konur við fóstureyðingar.
Hvað heldurðu að margar nauðganir séu framdar í Berlín?
-Um það bil? -Frá upphafi hernámsins,
líklega um hundrað þúsund.
-Hundrað þúsund? -Tilkynntar.
Fjárinn.
-Ég býst við að sjúkrahúsin séu full. -Pensillín er alltof dýrt.
Hann hjálpar örvæntingarfullum konum.
Ef þær neita að endurgjalda greiðann...
-Gefur hann þær svínunum. -Já.
Ef við tengjum dátana við þennan Engelmacher,
þá vitum við af hverju þær börðu þá í mauk.
Segðu mér eitthvað jákvætt við þennan fjárans stað.
Það gekk taugaveiki á síðasta ári,
svo það eru engar rottur,
því þær höfðu ekkert að éta.
Jæja,
það er eitthvað.
Heyrðu.
Af hverju siturðu þarna?
Komdu hingað, kjánaprik.
Ég er með dálítið gott.
Kyrr, kyrr.
Við deilum, 50/50.
Nýmjólk
frá hæðunum í Bæjaralandi.
Ertu að þykjast erfiður? Er það ég?
Líkar þér ekki Karin lengur?
Þekkirðu hana ekki aftur?
Má ég koma inn?
Hvernig líður þér?
Þetta lagast. Í alvöru.
Sjáðu. Ég er með dálítið handa þér.
Ég bað ekki um neitt.
Ég held þér líki það.
Og ef ekki?
Þá drep ég þig.
Þessir eru frá mér.
Og þessir eru frá dr. Gladow.
Þeir eru fallegir.
Frá París. Glænýir. Ónotaðir.
Af hverju gefurðu mér þetta?
Af hverju heldurðu?
Ég er ekki hóra.
Það er margt sem við vorum ekki fyrir stríðið.
-Ég er ekki hóra. -Auðvitað ekki.
Maður er bara hóra ef maður hefur val.
Eftir það sem hermennirnir gerðu mér er ég öll...
Það eru margar leiðir til að fullnægja karlmanni.
Svo... hittu mig klukkan tíu
í austurríska kaffihúsinu á Dahlmannstrasse.
Hvað ef ég kem ekki?
Veistu af hverju svínin í Brandenburg eru svona feit?
Dr. Gladow er kallaður englasmiður út af fleiru.
Sé þig á eftir.
GEÐDEILD BELLEVUE-SPÍTALANS Í NEW YORK-BORG
SJÚKRASAGA MORITZ MCLAUGHLIN
SKÝRSLA UM MAT LÆKNIS
GEÐRANNSÓKN
Við verðum að gæta okkar, litli bróðir.
Ókei?
REIÐIKÖST
TRUFLAÐUR MEÐ RANGHUGMYNDIR
GRIMMD
ÓSTÝRILÁTUR
MÖGULEGA OFBELDISFULLUR
HERMÁLAYFIRVÖLD RÚSSA
Ég fullvissa þig, félagi.
Við höfum stranga stjórn á okkar svæði
ólíkt Bandaríkjamönnum.
Ég ætla að tryggja að allir yfirmenn
séu undir okkar stjórn.
Af hverju svona seint?
Áttu þér ekkert líf?
Ég er með upplýsingar sem gætu nýst ykkur,
fyrir rétt verð, auðvitað.
Hvað viltu selja?
Ég fékk meiri upplýsingar um manninn á þessari mynd.
Bandaríkjamenn sendu hann.
Hann heitir Max McLaughlin.
Ég hef hitt hann. Af hverju ætti Moskva að hafa áhyggjur af honum?
Samkvæmt okkar heimildum hjá bandaríska sendiráðinu
heyrir hann undir Tom Franklin.
Svo hr. McLaughlin
er meira en lögreglumaður.
Veistu hvaða umdæmi hann var skipaður í?
-Já. -Við þurfum fugl á þeirri stöð.
Farðu og veiddu.
Hvað hefurðu verið lögga lengi?
Sex mánuði.
Hvað heitirðu?
Gad.
En þú?
Ég er að vinna í því.
Við erum komin.
Takk.
Bara að sinna mínu starfi.
Þú ert með góðleg augu, Gad.
Og þú ert með falleg græn augu.
Gad Epstein, vinnurðu hjá Elsie Garten?
Sko,
þetta er breskur foringi,
gamall og giftur, og hann er með herbergi í byggingunni, annarri hæð.
-Hvað ef hann er ekki heima? -Auðvitað er hann heima.
Áfram.
-Læturðu mig vera eftir þetta? -Ó, Karin.
Þú verður komin aftur áður en börnin ljúka við eplabökuna.
Ég lofa. Í alvöru.
Áfram með þig.
-Takk. -Gjörðu svo vel.
Takk.
Til hvers að setja mig í málið
og síðan í barnapössun?
Þetta er bara í tvo tíma.
Ég hefði ekki beðið þig ef ég þyrfti ekki
að mæta á þennan óvænta NRA-fund
og það er fólk þar sem þú ættir að hitta.
Hafðu augu og eyru opin.
Halló, drengir.
Hver lítur svona stórglæsilega út
-á þessum fallega laugardagsmorgni? -Vitleysa, elskan mín.
Falleg er alveg nóg í dag, en þakka þér samt fyrir.
Hr. Max! Hvernig hefur þú það?
Fínt, þakka þér fyrir.
-Bíllinn, herra. -Ókei. Bíllinn er til.
Ég kemst ekki í dag. Max heldur þér félagsskap.
Bandaríska húsmæðrafélagið. Ég er ekki húsmóðir.
Og ég er ekki bandarísk.
Við verðum uppreisnarmenn.
Við höfum fengið nöfn myrtu bandarísku hermannana.
Jim Gallagher, óbreyttur,
og Frank Deluca, óbreyttur.
Í kvöld áttu fund
-með yfirmanni þeirra. -Ókei.
Hvert fara dátar að drekka?
Veit það ekki. Indigo?
Eða kannski Klaus-Maus ef það er enn til?
Við verðum að tala við félaga þeirra, komast að því hvar þeir voru.
Veistu hvar McLaughlin er?
Hann skildi eftir skilaboð.
Bandaríska húsmæðrafélagið.
Ég heyrði að SS notaði þetta hús alveg til stríðsloka.
SS hraktir út af bandarískum húsmæðrum.
Er það ekki stórkostlegt?
Svo hugmyndin er
að verða vel slompuð rétt fyrir hádegismat, og ég hef frétt...
Ég fer eftir klukkutíma.
Bull. Afsakið hvað við erum sein.
Þetta er ótrúlega myndarlegi fylgdarmaðurinn minn í dag
þar sem Tom er upptekinn við eitthvað mikilvægt leynimakk
sem kemur í veg fyrir að Rússarnir stúti okkur í svefni.
Heilsaðu Ginu, Max, og manninum hennar, George,
sem flýgur flugvélum mjög, mjög hratt
og varpar sprengjum og svoleiðis.
Ég fór úr sprengjunum í pakkana. Diplómatapóstur.
Nú, stöður?
Við Gina erum víst austur-vestur.
Prýðilegt. Þá erum við norður-suður, Max.
-Gin fyrir alla? -Ó, sérrí.
-Vatn fyrir mig, takk. -Ekki dirfast.
Þrjá tvöfalda gin og sérrí, takk.
Svo þú ert hjá ráðuneytinu, Max?
New York-lögreglunni,
en var sendur hingað til að endurskipuleggja
þýsku lögregluna.
-Svo þú barðist ekki? -Nei, herra.
Bróðir minn gerði það, samt.
Er það? Hvaða herdeild?
45. fótgönguliði.
-Hvað merkir þetta "ó"? -Ég heyrði að þeir hefðu átt erfitt.
Fyrstu Bandaríkjamennirnir sem fundu útrýmingarbúðir.
-Hverja þeirra? -Dachau.
Það var slæmt.
Sérðu þennan undirhershöfðingja?
Hans sveit? Fyrst inn.
Skrifstofur okkar í Tempelhof eru gegnt hver annarri.
-Strax búin? -Já.
Hvernig gekk?
-Ég verð að fara. -Halló, Karin.
Ertu að fara?
Dokaðu við.
Takk.
-Fínt. Mér líkar það. -Takk.
Mér líkar það vel.
Ég óttast að þú sért í vanda.
Af hverju? Ég fór þarna inn. Gerði það sem þið sögðuð...
Það er ekki málið.
Það er það sem þú gerðir við bandarísku hermennina.
Einhver sá þig.
-Hver? -Stúlka.
Götubarn.
Marianne hjálpar þér.
Hjálpar hvernig? Með hvað?
Drekktu kaffið.
Þetta er ekki gervi... Þetta er alvöru.
Það hefði verið betra
ef þú hefðir bara sagt mér það sem ég vildi vita.
Vel gert.
Flestir þola bara eitt.
Hver er yfir lögreglustöðinni þar sem þú vinnur?
Elsie Garten.
Hvaða upplýsingar geturðu gefið um Elsie Garten?
Hún er ljóshærð.
Mér er sama um hárlitinn.
Á hún börn,
bræður, systur, eiginmann...?
Maðurinn hennar...
er enn týndur.
Hermaður?
Geturðu þá sagt mér frá eiginmanni Elsie Garten?
Ég vil vita hvert smáatriði
sem þér dettur í hug.
Gad?
Gad!
Hvar er hann?
Hann er líklega í nágrenninu, en...
Kom hann ekki til baka í gærkvöldi?
Hefur einhver séð Gad í dag?
Nei.
Farðu á slökkvistöðina
og biddu Helgu fallega um að fá að nota símann.
Hringdu svo í þennan stað og segðu McLaughlin að fara þangað.
Ég fer og sæki Græneygu sjálf.
Þú kemur með mér. Áfram, Trude.
Kannski er Gad enn með stúlkunni?
Viltu að ég drepi hana?
Hún má ekki lifa.
Gerðu þetta og ég skal sjá til þess
að þú þurfir ekki að hitta fleiri breska foringja.
Hún eða þú.
Og ég hika ekki.
Skilurðu hvað ég er að segja? Ég hika ekki. Heyrirðu?
Mér þykir það leitt...
Hver ertu?
Ég er þú.
Hlauptu aftur fyrir. Fljót. Gáðu hvort einhver er þar.
Fljót!
Símtal
til hr. McLaughlin.
Til mín?
Takk.
Hafið mig afsakaðan.
Mér er sama þótt Rússarnir hafi ráðist inn í Sussex!
-Hættu að öskra, þú ert full. -Þú mátt ekki hætta í spili.
-Það er ókurteisi! -Ég kom ekki til að spila.
Ég hef verk að vinna.
Hvar er hún?
Blóðið lak ennþá þegar ég kom hingað.
Ég gat ekkert gert.
Allar fuglahræðurnar eru úti að banka á hurðar, skrifa hjá sér.
Þetta er reiði.
Eins og með dátana.
Hvar varstu?
-Ég fór í göngutúr. -Ha?
Hvert? Til Hamborgar?
-Ég hef leitað þín út um allt. -Jæja, hér er ég.
Hvað kom fyrir?
Hvenær fórstu héðan?
Seint.
Sástu eitthvað? Sástu einhvern?
Gad...
Þú veist að þú gætir verið sá síðasti
sem sá hana á lífi, ekki satt?
Hvað er að?
Kjánaprik.
Farðu.
Farðu úr bænum.
Finndu þér aðra manneskju.
Ekki treysta hundunum.
Karin býr ekki lengur hér.
Svalirnar eru flottar.
Fullt af pottum.
Fullt af skít.
Eitthvað sem vex í skítnum.
Þetta er kál.
Og þetta er krydd. Einmitt.
Tómatar fyrir aftan þig. Salat.
-Þú meinar laufsalat. -Já. Laufsalat.
Þær þurfa bara tíma.
Var hún drepin af því hún talaði við okkur?
Ég veit það ekki.
Kannski kjaftaði ein af löggunum.
Það er möguleiki, já.
Græneyg.
Og hún var bara 16 ára.
Börn geta ekki varið sig sjálf...
og ef þau eru meidd eða drepin
er skylda okkar að gera allt sem við getum.
Ég vil það, en...
við getum það ekki.
-Við höfum ekki getuna. -Þá fæ ég hana.
Þú sást fuglahræðurnar mínar í dag.
-Við erum of óreynd. -Þá býst hann ekki við okkur.
Sjáðu til, þið getið haldið áfram að leika löggur fyrir matarmiða,
eða verið löggur í alvöru
og skipt máli.
Þessi náungi, Elsie.
Ég velti fyrir mér hversu mörgum konum hann stjórnar,
eða á.
Ég segi að við finnum þennan Engelmacher
og tökum hann í bakaríið.
Ég gleymdi næstum.
Fékk þetta í dag.
Ég hata niðursoðna ávexti.
-Eru þetta ferskjur? -Svo sannarlega.
-Allt í lagi. Hvert er ég að fara? -Hérna í gegn,
-og svo þá fyrstu til vinstri. -Ókei. Takk.
-Bæ. -Góða nótt.
Takk.
BANDARÍSKA SENDIRÁÐIÐ
Wright undirhershöfðingi.
Ég heiti Max McLaughlin.
Ég hef reynt að ná í þig í tvo daga.
Ég hef skilið eftir skilaboð því mig vantar upplýsingar
um bróður minn, Moritz McLaughlin,
sem þú barðist með í...
Ég veit ég barðist með McLaughlin,
en ég veit ekki hvar hann heldur sig.
Ég hef ekki fengið svör við neinum af spurningum mínum.
Ekki einni.
McLaughlin liðþjálfi er stunginn af.
Hvernig var hann áður en hann týndist
persónulega?
Ég heyrði að ykkar herfylki hefði komið til Dachau fyrst,
útrýmingarbúðanna?
Ég veit hvað Dachau er, fjárinn sjálfur.
-Af stað. -Hvað gerðist?
Hvað kom fyrir bróður minn í Dachau?
Ég kemst að því hvað þú ert að fela!
Stoppaðu.
Ég er ekki að fela neitt.
Ég er ekki þannig.
Sjáðu til, ef bróðir þinn birtist einhvern tíma,
þá hefur enginn rétt til að dæma hann.
Heyrirðu það?
Opinberlega erum við að leita hans.
En ef hann birtist aldrei,
væri það öllum fyrir bestu.
Og þú mátt ekki hafa það eftir mér.
Hættu að leita að bróður þínum.
Bertha Spiel?
Ég er frá bandaríska utanríkisráðuneytinu.
Gleður mig að hitta þig.
Ég er með spurningu.
Varstu einhvern tíma meðlimur í NSDAP?
Fyrirgefðu, nasistaflokknum.
Ég skal svara því, en...
þetta er ekki rétt. Þetta er, ö, þetta er slæmt.
Ég skil.
Finnst þér þetta slæmt?
Eins og við Bandaríkjamenn segjum: Af hverju
hættum við ekki þessu bulli?
Bertha Spiel...
varstu einhvern tíma vörður í Ravensbrück?
Lof mér að endurorða.
Varstu einhvern tíma aufseherin
i kvennabúðunum í Ravensbrück?
Ef þú heldur að þetta sé slæmt,
þá nei, Bertha Spiel, þetta er ekki slæmt.
Raunar hefurðu ekki enn bragðað sætan toppinn á því sem er slæmt.
Þýðandi: Áki Guðni Karlsson www.plint.com